James Tait Blacki mälestusauhind

James Tait Blacki mälestusauhind on kirjandusauhind, mida antakse igal aastal välja inglise keeles kirjutatud silmapaistnud kirjandusteoste autoreile.

1919. aastal asutatud James Tait Blacki mälestusauhind on Šotimaa vanim kirjandusauhind ja kõrvuti samal aastal asutatud Hawthorndeni auhinnaga ühtlasi Suurbritannia ja Põhja-Iiri Ühendkuningriigi vanim kirjandusauhind. Šotimaa Edinburghi Ülikooli poolt väljaantava auhinna asutas 1919. aastal pr Janet Coats Black oma abikaasa, kirjastuse A & C Black Ltd. partneri, James Tait Blacki mälestuseks. Auhindu antakse kolmes kategoorias: ilukirjandus, biograafia ja näitekirjandus.

Neli Nobeli kirjandusauhinna laureaati – Sir William Golding, Nadine Gordimer, J. M. Coetzee ja Doris Lessing – kuulutati eelnevalt James Tait Blacki mälestusauhinna laureaatideks. Tuntud autorite seas on veel D. H. Lawrence, Arnold Bennett, E. M. Forster, John Buchan, Robert Graves, Graham Greene, Evelyn Waugh, Muriel Spark, J. G. Ballard, Angela Carter, Margaret Drabble ja Salman Rushdie. Hiljem on auhinna saanud veel Graham Swift, Zadie Smith, Martin Amis ja Ian McEwan.

Laureaatide loend

„Best of the James Tait Black“ (2012)
2012. aastal anti lisaks tavapärasele iga-aastasele auhinnale välja ka „Best of the James Tait Black“ [umbes: ‘James Tait Blacki parim’], mis oli osa ülikoolis inglise kirjanduse õpetamise algusest möödunud 250 aasta tähistamisest. Parima tiitli eest võistles 6 eelnevate aastate laureaatide seast väljavalitute nimekirja kantud teost. 6. detsembril 2012 kuulutati võitjaks Angela Carteri teos „Nights at the Circus“.
 
Väljavalitute nimekiri
 Angela Carter, „Nights at the Circus“ (1984)
Graham Greene, „The Heart of the Matter“ (1948)
James Kelman, „A Disaffection“ (1989)
Cormac McCarthy, „The Road“ (2006)
Caryl Phillips, „Crossing the River“ (1993)
Muriel Spark, „The Mandelbaum Gate“ (1965)

Viited

Välislingid
 Ametlik veebileht

Kirjandusauhinnad